fi en it lv lv en fr en lv en fr en lt en lv lv lv lv lv lv lv lv lv lv lv eo lv lv lv en lt ca en en en lv fr en en en lv en en en lv en en en lv en en en lv en en en hbs_lat en en en lv en en en lv en en en lv en en en lv en en en lv en en en lv es en en en lv en en en en fa en en en en en en en lv en
Kurp doties pie dabas – N.R.
September 2, 2013December 26, 201524 Comments on Kurp doties pie dabasNotes, Uncategorized
Doma izveidot karti ar dabas takām Latvijā bija radusies jau sen. Bieži vien braukājot pa Latviju sastapāmies ar jaunām un iepriekš neredzētām dabas taku norādēm, tajā pat laikā, kad pat mūsu paziņas reti bija dzirdējuši par ko citu kā Ķemeru laipa (kura pat tajā laikā jau desmit gadus bija slēgta). Nav jau tā, ka internetā trūkst portālu, kur būtu atzīmēti šādi objekti. Gluži pretēji, un tā arī ir problēma. Eksistē divu veidu interneta resursi šajā jautājumā:
Oficiālie izvietotāju portāli (DAP, LVM, pašvaldības, utt.), taču tie publicē tikai savus objektus
Neoficiālie agregatori, piemēram Viss.lv, Vietas.lv, Celotajs.lv utt. taču šajos informācijas ir pārāk daudz, viesu nami, akmeņi, baznīcas, un tik daudz informācijas, ka grūti orientēties
Es negribēju rakāties cauri neskaitāmām muižām un hoteļiem, lai saprastu kur doties pastaigāties ar ģimeni. Tāpēc esmu izveidojis savu nelielo projektu, kurā ir apkopotas vietas, kur ar ģimeni un bērniem doties pastaigāties pie dabas. Pārsvarā šeit ir dabas takas, torņi, purvu laipas un parki. Tikai ar retiem izņēmumiem esmu iekļāvis maksas objektus, jo atpūtas kompleksus negribēju iekļaut.
Runājot par kategorijām – kategorijā “Torņi” nav iekļauti tie torņi, kas atrodas pie dabas takām, bet tikai tādi, kas ir atsevišķi no kādiem citiem objektiem. Ar kategoriju “Parki” tiek saprastas jebkādas teritorijas, kur var pastaigāties pa nekonkrētu maršrutu, vai tādas, kurā ir dažāda veida aktivitātes. Piemēram Tērvete, Pokaiņi, un arī bērnu laukumiņi Ventspilī un citur. Kategorijā “Piknika vietas” ir atrodamas interesantas vietas kur aizbraukt un apsēsties smukā vietā, un paēst līdzpaņemtās maizītes. Tie ir speciāli izvietoti galdiņi interesantās vietās, reizēm pie ezeriem, reizēm kādā citā skaistā vietā. Visus galdiņus protams nevar iekļaut, esmu izvēlējies tikai pašam zināmos interesantākos.
Punkti pelēkajā krāsā nav manis pārbaudīti, vai arī neatceros kā tur tieši bija. Tos ar laiku plānoju “pārkrāsot” zaļus, kā pārbaudītos. Atverot aprakstus, bieži būs redzama kāda manis uzņemta fotogrāfija, un reizēm links uz sīkāku aprakstu šeit blogā. Tāpat reizēm būs redzama Eiro ikona, kas apzīmē, ka objekts ir maksas. Kartes labajā apakšējā stūrī, ir iespējams ielādēt visu objektu koordinātes GPX formātā.
Saraksts konstanti tiks papildināts, un ja ir kāda interesanta dabas taka, kuras nav manā sarakstā, dodiet ziņu šī bloga kontaktu sadaļā, vai Twitter. Tāpat dodiet ziņu, ja kaut kas nestrādā kā nākas.
Kopā šobrīd (v0.3) iespējas ir šādas:
Apraksts ar: Nosaukums, apraksts, bilde, koordinātes ar linku
Mobilo telefonu atbalsts (iOS, Android)
Ģeolokācijas poga, kas parāda kur tu atrodies
Dažādi kartes slāņi, ar iespēju parādīt aizsargājamās teritorijas
Iespēja ielādēt punktu sarakstu GPX formātā priekš GPS ierīcēm
Kurp doties pie dabas
Click to share on Twitter (Opens in new window)
Click to share on Facebook (Opens in new window)
Valguma baskāju taka un Lāčupīte
24 thoughts on “Kurp doties pie dabas”
September 2, 2013 at 7:47 pm
Super – paldies par Kupskalnu taku, nezināju.
September 3, 2013 at 6:01 am
http://www.openstreetmap.org/?mlat=56.48249&mlon=25.85505#map=17/56.48249/25.85505 pie Jēkabpils, pie karjera mežā ir atpūtas taka ar fiziskās izklaides objektiem – šūpoles, paralēlie stieņi, pakāpienu kalni, kustīgas laipas, … Tur ir arī vairākas vietas piknikam un pie paša karjera aprīkota pludmale. Gan mežs, gan karjers ir ļoti mākslīgi, bet nosacīti pie dabas tas arī ir.
September 3, 2013 at 8:47 am
Lielisks projekts :DIr ļoti daudzi cilvēki, kam patīk aktīvi doties pastaigās un viņiem noteikti būs noderīga šāda vienkāršota karte. Paldies!
September 3, 2013 at 3:31 pm
Interesants projekts, kā tādu navigācijas joslu sānā var izveidot ?
September 3, 2013 at 5:15 pm
[…] Avots: normis.info […]
September 3, 2013 at 7:08 pm
Jā, iesaku pievienot Aigara pieminēto vietu – nesen piedalījos triatlonā, kas notika Jēkabpils Meža parkā – ļoti forši vieta, labi iekārtota – var apiet/apbraukt apkārt visam karjeram (ap 6km), laba peldvieta.
September 3, 2013 at 8:41 pm
September 4, 2013 at 8:09 pm
Pilku purvu iesaku apmeklēt. Manā galā smukākā vieta, ko nācies redzēt – http://www.optimisti.lv/2010/07/23/pre-positivus-geo-ture/
September 5, 2013 at 6:05 am
Kartē jau ir, tik neesmu bijis.
September 5, 2013 at 5:28 pm
Paldies par projektu. Šodien pateicoties tam beidzot apmeklēju Cenas tīreļa taku.
September 7, 2013 at 6:28 pm
Kaut kā GNP maz taku atzīmēts… paskaties šos. Pirmā, manuprāt, viena no garākajām LV.http://coord.info/GC3H17J
September 9, 2013 at 7:45 am
Es viņas ar nodomu neatzīmēju, jo ir ļoti garas priekš “pastaiga ar ģimeni”. T.i tādā sastāvā kā mēs bijām uz Līgatnes upes maršrutu brīvdienās, pa šiem diviem būtu grūti. Lai gan, es vēl padomāšu, man stratēģija vēl nav līdz galam noformulēta. Varētu ieviest grūtibas pakāpes reitingu piemēram.
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Rakstus šeit jau vairāk kā 20 gadus raksta Normunds.